36 C O mMENTATIO 



Haec loca igitur suadent, ut, bellum gcrere 

 principi Christiano non licitum , minime habearaus. 

 Res autem certius arguitur, cum officia principis 

 Christiani ex ethices Christianae indole efficiamusj 

 et, bellum gerere hisce nonnunquam non repug- 

 nare , sed maxime convenire, demonstrare eone» 

 mur. 



§. s. 



Princeps Christiams interdum officiis suis non 

 satisfacere potest , nisi bellum gerat, 



Princeps, qui ad Ethices Christianae efFata ani- 

 mum flectat, ille universae civitatis ac singulorum 

 civium salutem auget juslrlque ratione amplificat, 

 atque omnibus viribus , ut hanc efficiat , studet; 

 omnia, civitati salutifera , religionem , literas , ar- 

 tes, mercaturam, agriculturam , et, quae plura, 

 curat ac fovet ; jura omnium defendit , et , quae 

 noceant, depellit avertitque; bonos praemiis, ma- 

 los poenis afficit; pacem et tranquillitatem ubique 

 conservat , neque bellum appetit , nec ansam huic- 

 ce praebet , nec minus foedera , quae cum alii^ 

 gentibus pepigit, violat aut rumpit. Ubique ille 

 cernitur pater patriae , non servorum dominus , et 

 ejus populus est felix ac prosper. Tum coluntur 



(i) Rom. XHI. !— 4. I Petr. II. 13, 74. 



